Official Journal L 091 , 07/04/1999 P. 0037 - 0039



Id-Deċiżjoni tal-Kummissjoni tas-26 ta’ Marzu 1999 li temenda d-Deċiżjoni Nru 97/296/KE li tfassal il-lista ta’ pajjiżi terzi li minnhom l-importazzjoni ta’ prodotti tas-sajd hija awtorizzata għal konsum tal-bniedem (innotifikata taħt dokument numru C(1999)768) (Test b’rilevanza għaż-ŻEE) (1999/244/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet biex jitfasslu, għal perjodu interim, listi provviżorji ta’ stabbilimenti ta’ pajjiżi terzi li minnhom Stati Membri huma awtorizzati li jimportaw ċerti prodotti ta’ oriġini mill-annimali, prodotti tas-sajd jew molluski bivalvi [1], kif l-aħħar emendata bid-Deċiżjoni 98/603/KE [2], u b’mod partikolari l-Artikolu 2(2) u l-Artikolu 7 tagħha, (1) Billi d-Deċiżjoni tal-Kummissjoni 97/296/KE [3], kif l-aħħar emendata bid-Deċiżjoni 1999/136/KE [4], telenka l-pajjiżi u t-territorji li minnhom importazzjoni ta’ prodotti tas-sajd għal konsum tal-bniedem hija awtorizzata:. Il-Parti I ta’ l-Anness I telenka l-ismijiet tal-pajjiżi u territorji koperti minn Deċiżjoni speċifika u l-Parti II issemmi dawk li jikkwalifikaw taħt l-Artikolu 2(2) tad-Deċiżjoni 95/408/KE. L-Anness II jelenka l-ismijiet tal-pajjiżi u territorji li minnhom importazzjonijiet kienu awtorizzati sal-31 ta’ Jannar 1999, bil-kondizzjonijiet ta’ l-Artikolu 11(7) jew tad-Direttiva 91/493/KEE; (2) Billi d-Deċiżjoni tal-Kummissjoni 1999/245/KE [5], ippreskriviet kondizzjonijiet speċifiċi ta’ importazzjoni għal prodotti tas-sajd u akwakultura li joriġinaw mis-Seychelles. Billi s-Seychelles għandhom għalhekk jiżdiedu mal-Parti I tal-lista ta’ l-Anness I ta’ pajjiżi u territorji li minnhom importazzjoni ta’ prodotti tas-sajd għal konsum tal-bniedem hija awtorizzata; (3) Billi l-Polineżja Franċiża, il- Gabon u Saint Pierre u Miquelon, taw informazzjoni li huma jissodisfaw il-kondizzjonijiet ekwivalenti u li jistgħu jiggarantixxu li l-prodotti tas-sajd li jesportaw lejn il-Komunità jissodisfaw il-htiģijiet tas-saħħa tad-Direttiva 91/493/KEE, huwa għalhekk meħtieġ li l-lista ta’ hawn fuq tkun immodifikata biex tinkludi dawk il-pajjiżi u territorji fil-Part II tal-lista; (4) Billi s-serjetà tan-nuqqasijiet osservati matul żjara ta’ spezzjoni fil-Kazakhstan l-importazzjonijiet ta’ kavjal ma jkunux awtorizzati u, għalhekk, dan il-pajjiż għandu jitħassar mill-Part II tal-lista; (5) Billi l-importazzjonijiet minn pajjiżi terzi elenkati fl-Anness II mhumiex iktar awtorizzati, sa mill-1 ta’ Frar 1999; (6) Billi l-miżuri previsti f’din id-Deċiżjoni huma skond l-opinjoni tal-Kumitat Permanenti Veterinarju, ADOTTAT DIN ID-DEĊIŻJONI: Artikolu 1 L-Anness tad-Deċiżjoni preżenti jissostitwixxi l-Anness I u l-Anness II mad-Deċiżjoni 97/296/KE. Artikolu 2 Din id-Deċiżjoni hija indirizzata lill-Istati Membri. Magħmula fi Brussel, fis-26 ta’ Marzu 1999. Għall-Kummissjoni Franz Fischler Membru tal-Kummissjoni [1] ĠU L 243, ta’ l-1.10.1995, p. 17. [2] ĠU L 289, tat-28.10.1998, p. 36. [3] ĠU L 122, ta’ l-14.5.1997, p. 21. [4] ĠU L 44, tat-18.2.1999, p. 61. [5] Ara paġna 40 ta’ dan il-Ġurnal Uffiċjali. -------------------------------------------------- ANNESS Lista ta’ pajjiżi u territorji li minnhom importazzjoni ta’ prodotti tas-sajd f’kull għamla maħsuba għal konsum tal-bniedem hija awtorizzata: I. Pajjiżi u territorji koperti minn deċiżjoni speċifika taħt id-Direttiva tal-Kunsill 91/493/KE AL — Albanija AR — l-Arġentina AU — l-Awstralja BD — il-Bangladesh BR — il-Brażil CA — il-Kanada CI — Cote d’Ivoire (il-Kosta ta’ l-Avorju) CL — iċ-Ċili CO — il-Kolombja CU — Kuba EC — l-Ekwador EE — l-Estonja FK — il-Gżejjer Falkland FO — il-Gżejjer Faroe GH — il-Gana GM — il-Gambja GT — il-Gwatemala ID — l-Indoneżja IN — l-Indja JP — il-Ġappun KR — il-Korea t’Isfel MA — il-Marokk MG — il-Madagaskar MR — il-Mawritanja MV — il-Maldives MX — il-Messiku MY — il-Malasja NG — in-Niġerja NZ — in-New Zealand PE — il-Peru PH — il- Filippini RU — ir-Russja SC — is-Seychelles SG — Singapore SN — is-Senegal TH — it-Tajlandja TN — it-Tuniżija TW — Tajwan TZ — it-Tanzanija UY — l-Urugwaj ZA — l-Afrika t’Isfel II. Pajjiżi u territorji li jissodisfaw it-termini ta’ l-Artikolu 2(2) tad-Deċiżjoni tal-Kunsill 95/408/KE AG — Antigwa u Barbuda [1] AN — l-Antilles Olandiżi AO — Angola AZ — l-Ażerbajġan [2] BJ — Benin BS — il-Baħamas BZ — Belize CM — il-Kamerun CH — l-Isvizzera CN — Iċ-Ċina CR — il-Kosta Rika CV — Kap Verde CY — Ċipru CZ — ir-Repubblika Ċeka DZ — l-Alġerija ER — l-Eritrea FJ — Fiġi GA — il-Gabon GL — Greenland GN — il-Ginea Konakri HK — Ħong Kong HN — il-Ħonduras HR — il-Kroazja HU — l-Ungerija [3] IL — l-Iżrael lR — l-Iran JM — il-Ġamajka KE — il-Kenya LK — Sri Lanka LT — il-Litwanja LV — il-Latvja MM — Myanmar MT — Malta MU — il-Mauritiu MZ — il-Mozambique NA — in-Namibja NI — in-Nikaragwa PA — il-Panama PF — il-Polineżja Franċiża PG — il-Papwa Ginea Ġdida PK — il-Pakistan PL — il-Polonja PM — St Pierre u Miquelon RO — ir-Rumanija SB — il-Gżejjer Solomon SH — Santa Elena SI — is-Slovenja SR — is-Surinam TG — Togo TR — it-Turkija UG — l-Uganda US — l-Istati Uniti ta’l-Amerika VC — St.Vincent u il-Grenadines [4] VE — il-Venezwela VN — il-Vjetnam ZW — Iż-Żimbabwe [1] Awtorizzati biss għal importazzjonijiet ta' ħut frisk. [2] Awtorizzati biss għal importazzjonijiet ta' kavjal. [3] Awtorizzati biss għal importazzjoni ta' annimali ħajjin maħsuba għal konsum tal-bniedem. [4] Awtorizzati biss għal importazzjonijiet ta' ħut frisk. --------------------------------------------------